**ОТЧЕТ**

**ЗА ДЕЙНОСТТА НА НАРОДНО ЧИТАЛИЩЕ**

**„ЗОРА 1930“- СЕЛО ЧЕЛНИК**

**ЗА ПЕРИОДА 01.01.2018-31.12.2018 ГОД.**

Отчета за дейността на Народно читалище“Зора 1930“ село Челник отчита изпълнението на дейността по Годишна програма за развитие на читалищната дейност,разработена в изпълнение на чл.26а,ал.2 от Закона на народните читалища,културен календар и отчети за дейността му през 2018година.

УВАЖАЕМИ ДАМИ И ГОСПОДА,

Измина още една година от дейността на Народно читалище“Зора 1930“ село Челник.Годината бе изпълнена с разнообразни дейности,с много осъществени изяви и значима културно-масова дейност,в които администрацията и Настоятелството работихме заедно за това да утвърдим вече изградените дейности,да преосмислим приоритетите,стоящи пред читалището и неговите форми за реализация и обогатяване

на годишната програма и културен календар на читалището,библиотеката.

През 2018 година читалището осъществяваше дейността си в съгласие със своите програмни цели,заложени в Устава и Закона на народните читалища.Основните насоки в работата ни бяха свързани с поддържане авторитета и надграждане на дейността в читалището чрез създаване на условия за художественотворческа реализация и изява на действащите към читалището,формации.Продължихме вече изградената екипна традиция,заедно с другите институции/кметство,клуб на пенсионера,младежка организация/ да се подготвят и провеждат утвърдените празници и мероприятия.Днес със своята дейност читалището доказва,че е изградено на принципа на доброволността и демократизма и че е самоотвърждаващо се културно просветно сдружение на всички граждани.То е отворено за цялата местна общност и въздейства върху духа и нравствеността,обединяваща и приютяваща всички,които желаят да се докоснат до новите достижения на културата.Тук е мястото, където млади и възрастни изучават културно историческото наследство на родния край,занимават се с творчество и ползват различни видове услуги.

За ръководството на читалището е било важно да надграждаме позициите и традициите защото освен хранилище на местни бит и култура,читалище,е и иновативна организация,която се развива,отчита приоритети на днешния ден.И през 2018 година нашите

ОСНОВНИ ЦЕЛИ БЯХА:

1.Развитие на библиотечната дейност.

2.Запазване и обогатяване на културния живот.

3.Съхраняване на местните обичаи и традиции,създаване и популяризиране историята на родния край.

4. Осигуряване и предоставяне на достъп до информация.

5.Работа по проекти и програми.

Читалищната библиотека,винаги е била един от приоритетите на читалищното ръководство.Към 31 декември 2018 година библиотечния фонд на библиотеката 5 296 тома книги.Всяка година плануваме средства за закупуване на нова литература,според финансовите възможности.Ценим даренията от местни родолюбци и издателства,които дарения помагат за обогатяване на библиотечния фонд, за 2018 година получихме дарение от 25 книги на стойност 238.11лв.По одобрен проект на Министерството на културата по програма“Българските библиотеки-съвременни центрове за четене и информираност 2018“ бяха отпуснати 1496.00лв. за нови книги,целта на ръководството на читалището беше да обогати библиотечния фонд и да задоволи читателските потребности.

За популяризирането на дейността на читалищната библиотека бяха организирани и проведени беседи и разговори за здравето съвместно с Клуба на пенсионера,кътове с литература за честване на бележити дати и годишнини на известни писатели, витрини за празници и исторически чествания,културни мероприятия свързани с провеждането на Лятната творческа занималня с децата,Седмица на детската книга и изкуства за деца.

През 2018 година посещения,които отчитаме са 933 в заемна за дома и 89 в читалнята ,заети библиотечни единици са 1 603, читатели 82 от тях деца до 14 години- 28 обхванати са и децата,които през лятната ваканция са при бабите си,същите активно се включват и в културно масовите мероприятия на библиотеката.

В читалището продължава да функционира изградения информационен център тук библиотекаря извършва и предоставя широк кръг от информационни услуги,а именно:свободен достъп до интернет,копиране на документи,помощ при попълване на формуляри,търсене на свободни работни места,изготвяне на документи за кандидатстване и др.

Читалището ни е живата връзка между населението и подрастващото поколение с нематериалното културно наследство.Чрез самодейните и художествени състави читалището спомага не само за запазването на това наследство,но и стимулира интегрирането ни в европейския културен обмен.

Атрактивна и емблематична за село Челник е Маскарадната група“Кукери“-която наброява 40 участника,изявите на които дълго се помнят и коментират. Изявите им са както на общинско така и на регионално и международно равнище,наградите са много и от различно естество.През 2018 година вземаха участие в 27 Международен фестивал на маските и игрите“Сурва“-Перник бяха отличени с голямата награда“сребърна маска“.На 18 Международен фестивал на кукерите“Кукове“-Раковски завоюваха първо място.В Международния фестивал на кукерските игри“Кукерландия“-Ямбол-спечелиха второ място.

От организаторите на СИЦ“Българско е“ и НПО“Общество за фолклор“-Бургас бяха получили специална покана за участие.

Нашият местен кукерски празник се организира всяка година третата седмица на месец Февруари.За 2018 година на този ден беше двоен празник освен кукерския празник беше отпразнуван подобаващо и Сирни Заговезни.Кукерската група гостува и на села от общината,достойно защитава името и традицията на нашето село.

Другите художествени групи към читалището са ФПГ-жени и Група са пресъздаване на обичаи,техните участия са в местните културни мероприятия,като целта и да ги запишем и оставим за поколенията. Благодарим на всички самодейци за това,че възрастта не е порок и тяхното желание да работим заедно за да запазим местните песни и обичаи.

Изминалата година беше наситена с богат културен календар.Много и разнообразни празници,които организирахме от местния и общински календар.Като започнем от Бабин ден,Първи март,Осми март,Първа пролет,Великденските,Коледните и Новогодишни празници и така докато стигнем и Кулминацията е по време на Празника на селото ни-8 Ноември.За жителите и гостите на селото беше двоен празник.Празника на селото започна с празнична литургия в Църквата ни Св.“Архангел Михаил“,открита беше колекция от експонати от живота и бита на нашите съселяни“Среща с миналото“.По инициатива на Петко Господинов-кмет на селото,ръководството на читалището участва и спечели проекта по програма“С Тунджа в сърцето“-на общината.Със средствата за материали и консумативи по ремонта на помещението от страна на общината и с благотворителен труд и дарения от родолюбивите ни съселяни всички ние успяхме да запазим духа на нашите деди и прадеди.Празника продължи с много песни и хора на мегдана, пред многобройната публика.

На 9 Май пред паметната плоча на загиналите наши съселяни във войните се организира митинг-заря.В мероприятието взема участие групата за“Художествено слово“-те изпълниха поетичен рецитал. Обслужена бе заупокойна молитва от отец Стоян,венци и цветя бяха поднесени от близки на загиналите,гостите и жители от селото ни.

Неможем да подминем и Общинския празник „Модата се мени,традициите остават“-село Генерал Инзово нашите самодейци също вземаха участие с местни ястия и Празниците на Общината.

Казано на кратко културния живот през изминалата година бе съобразен с празниците и потребителите.Ръководството на читалището имаше за приоритет развитието на творчеството сред подрастващото поколение,разумно използване на финансовите средствата и организиране на дейности по изпълнение на заложеното в културния календар,изяви и събития.

Всичко казано до тук не би могло да се осъществи без отговорната работа,всеотдайност и постоянство на ръководството и щатния персонал на читалището.През изминалата 2018 година много хора ни подадоха ръка,защото повярваха в това,което се опитваме да правим за запазване на духовността,за подрастващото поколение,за всички самодейци и видяха,че нещата се случват.

Ръководството на читалището през изминалата година работи по утвърдената субсидия,отпуснати от държавния и общински бюджет и финансови постъпления от членски внос,наем земя,наем помещения.Ежемесечно на заседание на ръководството на читалището се приемаха отчетите за получени и изразходени средства.Всички направени разходи бяха съобразени с приетия Проекто- бюджет от общото събрание.Злоупотреби със финансовите средства не бяха констатирани.Съгласно ЗНЧ читалището предоставя ежегодно пред кмета на общината и общинския съвет доклад за осъществените читалищни дейности в изпълнение годишната програма за дейността си и за изразходените от приетата програма средства през предходната година.По настояване на Настоятелството на читалището и жители от селото пред ръководството на общината,относно ремонта по сградата на читалището,вече е факт.През настоящата 2109година ще се извърши цялостен ремонт.Така необходим на този етап,а ни престои през 2020 година честване 90 години от създаването на читалището.

ИЗВОДИ:Отчитаме добри резултати от постигнатото,което не е малко като се има на предвид,че селото ни е едно от най-малките села от общината.Ресурса от хора пред нас е ограничен не само от страна на самодейността но и от публика.Считаме,че посоката,в която се развива дейността ни и реализиране инициативи способстват за постигане на дългосрочни цели,които сме си поставили.Ръководството и екипът на читалището продължават да работят за разширяване кръга от партньори с културни институции,НПО,както и в посока на подобряване на предлаганите услуги,с цел привличане на нови потребители.Търсим възможности за кандидатстване по проекти и програми,с които да обезпечим дейността на читалището.

Това накратко е отчета за дейността на нашето читалище за изминалата 2018година.И нека достойно да посрещнем 90-тия юбилей на НЧ“Зора 1930“,което носи достойно своето име.Тук в читалището е горял и гори пламъка на родовете,на корена,на традицията и бита,тук е иновацията,тук идват хора,защото читалището си извоюва името на авторитетен културен институт.И нека отговорно да се справим със сериозните теми с една едничка цел-да направим по красив делника и да изпълним със съдържание празника на местната ни общност.

**БЛАГОДАРЯ ЗА ВНИМАНИЕТО!**